CELEX: C2004/201/42
Language: el
Date: 2004-08-07 00:00:00
Title: Υπόθεση T-190/04: Προσφυγή της εταιρείας Freixenet S.A. κατά του Γραφείου Εναρμονίσεως στο πλαίσιο της Εσωτερικής Αγοράς, που ασκήθηκε στις 24 Μαΐου 2004

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/20
            
         Προσφυγή της εταιρείας Freixenet S.A. κατά του Γραφείου Εναρμονίσεως στο πλαίσιο της Εσωτερικής Αγοράς, που ασκήθηκε στις 24 Μαΐου 2004
   (Υπόθεση T-190/04)
   (2004/C 201/42)
   Γλώσσα διαδικασίας: η γαλλική
   Η εταιρεία Freixenet S.A., με έδρα το Sant Sadurní d'Anoia (Ισπανία), εκπροσωπούμενη από τους Fernand de Visscher, Emmanuel Cornu, Eric De Gryse και Donatienne Moreau, δικηγόρους, άσκησε στις 24 Μαΐου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 11ης Φεβρουαρίου 2004 (υπόθεση R 97/2001-4) και να αποφασίσει ότι η αίτηση καταχωρίσεως κοινοτικού σήματος υπ' αριθ. 32532 θα δημοσιευθεί σύμφωνα με το άρθρο 40 του κανονισμού 40/94,
            
         
               —
            
            
               επικουρικώς, να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 11ης Φεβρουαρίου 2004 (υπόθεση R 97/2001-4),
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Κοινοτικό σήμα του οποίου ζητείται η καταχώριση:
            
            
               Τρισδιάστατο σήμα που έχει τη μορφή λευκής φιάλης της οποίας η επιφάνεια καλύπτεται με σμύριδα (αίτηση καταχωρίσεως υπ' αριθ. 32532).
            
         
               Προϊόντα ή υπηρεσίες:
            
            
               Προϊόντα που υπάγονται στην κλάση 33 (αφρώδεις οίνοι).
            
         
               Απόφαση του εξεταστή:
            
            
               Απόρριψη της αιτήσεως.
            
         
               Απόφαση του τμήματος προσφυγών:
            
            
               Απόρριψη της προσφυγής.
            
         
               Λόγοι ακυρώσεως των οποίων έγινε επίκληση:
            
            
               Παράβαση του άρθρου 73 του κανονισμού (ΕΚ) αριθ. 40/94, κατά το μέτρο που η απόφαση του τμήματος προσφυγών στηρίζεται σε ορισμένα πραγματικά περιστατικά ως προς τα οποία η προσφεύγουσα δεν είχε τη δυνατότητα να διατυπώσει τις παρατηρήσεις της, καθώς και του άρθρου 7 παράγραφος 1 στοιχείο β) και παράγραφος 3 του ιδίου κανονισμού, κατά το μέτρο που το επίμαχο σήμα έχει όντως διακριτικό χαρακτήρα.